'n Gebed vir my mense.... deur A3 | Bydraes | Woes - Kreatiewe platform vir Afrikaans
Titel: 'n Gebed vir my mense....
Datum gepubliseer: 23 Aug 2011
Groot en Almagtige God, onse Vader, vanmôre wil ek bid vir almal vanaf die werklose, die huishulp, die tuiningenieur, my kinders, my ouers, my vriende, myself, die rigering, sommer die hele volk. U ken elkeen van ons se behoeftes, omstandighede, hartseer, frustrasies, finansies en nood.
Ek wil vanmôre soos Jabes in (1 Kronieke 4:10), U aanroep en sê: “Sort U seën oor ons uit, vergroot ons grondgebied, neem ons onder U beskerming en weerhou onheil van ons sodat geen smart ons tref nie”. Here seën elkeen van ons geestelik met wysheid en vrede, vleestelik met gesondheid, goeie vriende en familie en finansieël met voorspoed. Here U sê in U woord (Lukas 11:9-10): “Ek sê vir julle: vra, en vir julle sal gegee word. Soek, en julle sal kry. Klop, en vir julle sal oopgemaak word. Elkeen wat vra, ontvang, en elkeen wat soek, kry; en vir elkeen wat klop, sal oopgemaak word.”
Here, laat ons mekaar vergewe, sodat U ook ons ons sondes kan vergewe. In (Lukas 6:37) staan: “Moenie oordeel nie, en oor julle sal nie geoordeel word nie. Moenie veroordeel nie, en julle sal nie veroordeel word nie. Spreek vry, en julle sal vrygespreek word.”
Vandag wil ons U lof besing en dank dat U inbeheer is. Here, U sê in U woord (Johannes 16:33): ...... U het die wêreld klaar oorwin.” Maak ons opreg dankbaar dat ons U genade, liefde en beskerming in ons lewens daagliks kan sien. U sê in U woord (Matteus 18:20): “Waar twee of drie in my Naam saam is, daar is Ek by hulle.” Dankie dat U altyd by ons is!
Ek vra dit in die naam van die Vader, die Seun en die Heilige Gees.
Ek deel in Hierdie gebed van jou - daagliks Vir myself, vir my kinders en vir my kleinkinders.
6 jaar 5 maande 1 dag 6 ure oud
Familie Godsdiens Inspirerend Dankbaarheid Spiritueel